google/wiki40b huggingface dataset:
Cár bomba

Cár bomba (rus. Царь-бомба) bola najsilnejšia vodíková bomba sveta sovietskej výroby. Výbuch tejto bomby bol najsilnejšou explóziou spôsobenou človekom v doterajšej histórii.

Názov

Pôvodné sovietske kódové označenie bomby bolo Ivan (Иван) alebo Váňa (Ваня), oficiálne označenie je АN602(rus АН602), RDS-220 alebo Arzamas-16. Vyskytuje sa aj označenie "výrobok 202" (изделие 202). Názov Cár bomba vznikol mimo vtedajšieho Sovietskeho zväzu ako parafráza na gigantické, ale úplne nepraktické pamiatky cárskeho Ruska – Cár zvon a Car-puška. V samotnom ZSSR sa zaužívala aj prezývka Kuzkina mať, ktoré vzniklo na základe výroku Nikitu Chruščova „my ešte ukážeme Amerike Kuzkinu mať“ po jeho pobyte na Kube počas Karibskej krízy. K testovaciemu výbuchu došlo zanedlho po tomto pobyte.

Test

Bomba bola odpálená 29. októbra 1962 o 11:32 hod. moskovského času počas zasadania XII. zjazdu KSSZ na testovacom polygóne v zátoke Miťjušicha na ostrove Nová Zem. Bomba bola zhodená z výšky 10 500 m a jej pád, trvajúci 188 sekúnd, bol zbrzdený padákom, aby lietadlo malo dostatok času opustiť miesto výbuchu. Nosič, Tu-95V sa stihol vzdialiť zhruba 39 km, sprievodný prieskumný prúdový Tu-16, ktorý odhodenie filmoval, skoro 53km. Explózia sa uskutočnila približne vo výške 4 500 m. Ohňová guľa sa dotkla zemského povrchu, mala polomer 4,6 km, energia sa uvoľnila približne za 40 nanosekúnd a okamžitý výkon dosiahol okolo 5,4.10²⁴ wattov, teda približne 1 % výkonu Slnka. Atómový hríb dosiahol krátkodobo výšku približne 64 km. Stabilná výška sa ustálila medzi 40 a 50 km. Seizmická tlaková vlna spôsobená výbuchom bola taká silná, že bola merateľná aj po treťom obehu Zeme. Oblasť totálnej deštrukcie siahala do vzdialenosti 25 km. Explózia 50Mt bomby pri jasnom počasí spôsobuje popáleniny 3 stupňa do vzdialenosti 100 km od epicentra.

Porovnanie

Jeden kubický meter trinitrotoluénu váži 1 650 kg. Ak by sme chceli dosiahnuť rovnakú explóziu ako cár bomba s konvenčnými trhavinami, musela by sa odpáliť teoreticky kocka z výbušniny TNT o dlžke jednej strany 326 m, čo zodpovedá 34,5 mil. m³. Toto množstvo zodpovedá približne 14-násobnému objemu a 9-násobnej hmotnosti Cheopsovej pyramídy.
Boncourt (Meurthe-et-Moselle)

Poloha

Obec má rozlohu 6,73 km². Najvyšší bod je položený 226 m n. m. a najnižší bod 186 m n. m.

Obyvateľstvo

Počet obyvateľov obce je 190 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beaumesnil (Calvados)

Poloha

Obec má rozlohu 4,99 km². Najvyšší bod je položený 153 m n. m. a najnižší bod 72 m n. m.

Obyvateľstvo

Počet obyvateľov obce je 204 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Minas Gerais

Ekonomika

Je hlavným producentom mlieka, kávy a ďalších poľnohospodárskych komodít. Automobilky Fiat a Mercedes-Benz tu majú svoje montážne závody. Je tiež známym výrobcom elektroniky. Nachádzajú sa tu významné náleziská vzácnych minerálov a nerastných surovín.
Transport Layer Security

Transport Layer Security (TLS) a jeho predchodca Secure Sockets Layer (SSL) sú protokoly, ktoré slúžia na šifrovanie dát. Protokoly slúžia na bezpečnú komunikáciu cez internet, hlavne na prehliadanie webu, odosielanie e-mailov, výmenu správ (tzv. instant messaging), alebo iné prenosy dát. Medzi TLS a SSL sú drobné rozdiely, ale v podstate protokol ostal ten istý.
Protokol TLS umožňuje aplikáciám komunikovať cez sieť spôsobom akým bol navrhnutý, aby predchádzal odpočúvaniu, manipulácii, falšovaniu správ. TLS poskytuje koncobodovú autentifikáciu a súkromie v komunikácii cez internet používaním kryptografie. Typicky je autorizovaný len server (to znamená, že jeho identita je zaručená) zatiaľ čo klient ostáva neautorizovaný. To znamená, že koncový užívateľ, či už jednotlivec alebo aplikácia, si môže byť istý s kým komunikuje.
Ďalšia úroveň zabezpečenia, v ktorej obidve strany "konverzácie" si môžu byť isté s kým komunikujú, je známa ako obojstranná autorizácia. Obojstranná autorizácia vyžaduje infraštruktúru verejného kľúča (public key infrastructure - PKI).
Viliam Pauliny

Životopis

Narodil sa vo farbiarskej rodine Jána Paulinyho a jeho manželky Anny rodenej Černej ako dvanáste z 15tich detí. Jeho manželkou bola Oľga Paulinyová rodená Izákova. Študoval na gymnáziu v Kremnici a v rokoch 1896 – 1898 na Česko-slovenskej obchodnej akadémii v Prahe. Od roku 1898 bol bankový úradník v Martine, vo Zvolene. Po roku 1918 fúziou viacerých peňažných ústavov založil v Banskej Bystrici Národnú banku. V roku 1920 sa stal jej riaditeľom a v roku 1923 predsedom správnej rady. Bol zakladateľom a predsedom správnej rady účastinnej spoločnosti Stredoslovenské elektrárne a od roku 1923 predsedom Obchodnej a priemyselnej komory v Banskej Bystrici. Bol člen predsedníctva Národohospodárskej župy stredoslovenskej, organizátor sokolského hnutia, turistických podujatí, predseda Klubu československých turistov a člen čestného výboru SKI-klubu v Banskej Bystrici. Redigoval Hronské noviny (1925 – 1928). Starosta Banskej Bystrice (1. august 1938 – 6. október 1938).
Spolupracoval s predstaviteľmi českého hospodárskeho života. Bol funkcionár Republikánskej strany poľnohospodárskeho a maloroľníckeho ľudu, poslanec Národného zhromaždenia (1918 – 1920). Prispieval do politických, cirkevných a iných periodík.
Zúčastnil sa aj protifašistického odboja. Počas SNP bol člen Revolučného národného výboru, člen povstaleckej SNR (od 1. septembra 1944) a povereník financií (od 5. septembra 1944) v Banskej Bystrici. Po ústupe SNP ho 11. november 1944 v Banskej Bystrici zatkla nemecká bezpečnostná polícia - Gestapo. Bol uväznený v Banskej Bystrici a neskôr v Bratislave, dňa 26.12.1944 bol odvlečený do Nemecka, kde zahynul v Berlíne ako hrdina a bojovník za to, že ako jeden z hlavných účastníkov príprav a vedenia Slovenského národného povstania pomohol oslobodiť svoju milovanú Československú republiku.
František Švec (poslanec)

Životopis

V 90-tych rokoch pôsobil ako prednosta Okresného úradu v Nitre. V predčasných parlamentných voľbách v roku 1994 kandidoval za koalíciu HZDS – RSS v západoslovenskom volebnom kraji. Mandát nadobudol až dodatočne, ako náhradník na neuplatňovaný mandát Oľgy Keltošovej, ktorá sa stala členkou vlády. V parlamente pôsobil vo výbore pre zdravotníctvo a sociálne veci a v mandátovom a imunitnom výbore. V parlamente zotrval do konca volebného obdobia, s výnimkou krátkeho obdobia, keď sa asi na mesiac do parlamentu vrátila Oľga Keltošová, ktorá hneď odišla na post veľvyslankyne SR pri OSN. 24. marca 1998 opäť zložil sľub poslanca. V parlamentných voľbách v roku 1998 opäť kandidoval za HZDS a opäť mandát poslanca nadobudol až ako náhradník, tentoraz však iba na ustanovujúcej schôdzi NR SR dňa 29. októbra 1998 za Ivana Hudeca, ktorý bol v tom čase členom končiacej vlády.
Saint-Léon-d’Issigeac

Poloha

Obec má rozlohu 5,68 km². Najvyšší bod je položený 162 m n. m. a najnižší bod 88 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dominique Fernandez

Životopis

Fernandez je syn francúzskeho literárneho kritika Ramona Fernandeza. Po ukončení školskej dochádzky študoval v Taliansku. V období 1957 až 1958 vyučoval francúzštinu na Francúzskom inštitúte v Neapoli. V roku 1968 zložil doktorát s dizertačnou prácou o talianskom spisovateľovi Pavesem. Z Neapola musel odísť potom, čo učil o komunistickom spisovateľovi Vaillandovi. Vrátil sa do Francúzska a učil taliančinu v Rennes. Stal sa pedagógom na miestnej univerzite.
Ako spisovateľ napísal radu kníh a získal niekoľko ocenení. Je členom francúzskej akadémie (Académie française). V roku 1961 sa oženil s Dianou Jacquin de Margerie a majú spolu dve deti. V roku 1971 sa rozviedli. Od 70. rokov sa hlási k homosexualite.
Oderské vrchy

Geomorfológia

Pohorie patrí do geomorfologického celku Nízky Jeseník a jeho povrch vytvára náhornú plošinu s priemernou nadmorskou výškou okolo 650 m n. m. Územie s rozlohou 287 km² bolo v roku 1994 vyhlásené za Přírodní park Oderské vrchy s výskytom bukových a smrekových porastov. Územie tiež patrí do chránenej vtáčej oblasti Natura.

Vodstvo

Oderskými vrchmi prebieha rozvodnica Dunaja a Odry. Na svahoch Fidlovho kopca pramení rieka Odra, ktorá odvodňuje severnú časť pohoria do Baltského mora. Potoky z južnej časti sú prítokmi Moravy, ktorá patrí k úmoriu Čierneho mora.
Arena rock

Arena rock (niekedy tiež stadium rock, anthem rock či corporate rock) je štýl rockovej hudby, ktorý používa veľké štadióny a športové areály. Predstavitelia arena rocku pochádzajú predovšetkým zo žánrov hard rock, heavy metal, progresívny rock. Medzi najvyznamnejších interpretov patria Journey, REO Speedwagon, Boston, Foreigner, Styx, Kiss, Peter Frampton, John Farnham a Queen.
SOS (signál)

Pôvod signálu

Často tradované vysvetlenie, že SOS je skratka z anglického Save Our Souls (Zachránte naše duše) alebo Save Our Ship (Zachránte našu loď) sa nezakladá na pravde, signál bol utvorený na základe svojej výraznej zvukovej charakteristiky ... --- ...
Euippé (dcéra Danaa)

Euippé alebo Euippa (starogr. Εὐίππη – Euippé) je v gréckej mytológii dcéra líbyjského kráľa Danaa a jeho manželky Polyxo.
Euippé bola jedna z päťdesiatich dcér líbyjského kráľa Danaa. Antický autor Apollodoros z Atén uvádza, že Danaos mal dve dcéry, ktoré sa volali Euippy. Jej sestra Euippé bola podľa Apollodora dcérou Danaa a jeho manželky z Aithiopie, kým ona bola dcérou Polyxo.
O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil. Euippe za manžela vybrali Imbra, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Euippé a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.
Podľa antického autora Hygina sa manželom Euippy stal Agénor.
Héliady

Héliady (iné názvy: Heliady, Héliovny ;starogr. Ἡλιάδες – Héliades, latinsky Heliades) sú v gréckej mytológii dcéry boha boha slnka Hélia a Klymené, dcéry Titana Ókeana.
Podľa niektorých antických písomných zdrojov boli Héliady tri: Aigialé, Aegle a Aithra. Rímsky elegický básnik Ovidius sa vo svojom diele Premeny tiež zmieňuje o troch sestrách, meno najmladšej neuvádza, ale píše, že najstaršia sa volala Faethusa a mladšia Lampetia. Iný zdroj uvádza, že ich bolo až sedem: Meropé, Hélia, Aegle, Lampetia, Foibé, Aitherie a Dioxippé.
Keď ich brat Faethón raz požiadal svojho otca Hélia, aby sa smel prejsť so slnečným vozom po nebeskej klenbe, otec ho varoval a zámer mu vyhováral. Nakoniec ale súhlasil. Faethón nezvládol nebeský záprah, kone vyleteli až ku hviezdam, potom zase zleteli nízko nad zem, takže spálili veľké územia na púšte, spálili pleť obyvateľov až do čierna, žiara vysušila rieky a jazerá, krajina praskala až do hĺbky podsvetia.
Najhoršiemu zabránil najvyšší boh Zeus a drzého odvážneho mladíka zrazil svojim bleskom do hlbín. Jeho sestry Héliady potom štyri mesiace oplakávali brata a ich slzy padajúce do vôd Éridanu sa menili na jantár. Plakali, až sa zo žiaľu nakoniec zmenili na topole.
Australopitek afarský

Taxonomické poznámky

Pod tento druh sa dnes obyčajne zaraďuje aj nález LH 1, pôvodne klasifikovaný ako Meganthropus africanus.
Kimbel 2007 a iní pod druh Australopithecus afarensis zaraďujú aj druh Australopithecus bahrelghazali (nálezy z Čadu).
Hadarská časť nálezov druhu Australopithecus afarensis bola v minulosti klasifikovaná aj ako Australopithecus africanus aethiopicus (Tobias v roku 1980) alebo Australopithecus aethiopicus alebo (s nálezom AL 266-1 ako holotypom a s vylúčením nálezov patriacich do Homo antiquus) ako Australopithecus africanus miodentatus (Fergusson v roku 1987 )
Laetolijská časť nálezov druhu Australopithecus afarensis bola v minulosti (Tobias v roku 1980) klasifikovaná aj ako Australopithecus africanus afarensis alebo Australopithecus africanus tanzaniensis.
Olson časť hadarských nálezov klasifikoval ako Homo aethiopicus (Olson 1985) a ostatné hadarské nálezy plus laetolijské nálezy zaradil do druhu Paranthropus africanus.
Ferguson v rokoch 1984 a 1987 zaradil (iba?/najmä?) nálezy AL 288-1 ("Lucy"), AL 128-23, AL 198-1, AL 199-1, AL 207-1, AL 333-2 do nového druhu Homo antiquus, do ktorého v roku 1989 ešte pridal nález KNM-TH 13150, ako poddruh Homo antiquus praegens (synonymum je Australopithecus praegens).

Objav a opis

Australopithecus afarensis objavili už v 30. rokoch, ale hlavné nálezy pochádzajú z rokov 1973 – 1977 v oblasti Hadar v Etiópii. Holotyp LH-4 bol opísaný v roku 1978.

Datovanie

Datovanie je 3,7 – 3,0 mil. BP (Kimbel 2007, vrátane Australopithecus bahrelghazali) alebo 3,9 – 3,0 mil. (Soukup 2005, Thurzo 1998). Po celý tento čas sa druh takmer fyzicky nemenil.

Vývojové vzťahy

Vyvinul sa asi z Australopithecus anamensis, na ktorého nadväzuje datovaním aj znakmi. Rak et al. v roku 2007 obnovili hypotézu, podľa ktorej je Australopithecus afarensis primitívnym taxónom kladu tvoreného parantropmi.
Z Australopithecus afarensis sa zas zrejme vyvinuli Australopithecus robustus, aethiopicus a africanus.
Malindi

Dejiny

Už v 9. storočí existovala na mieste Malindi rybárska dedina. V 14. storočia už bolo dôležitým obchodným centrom východoafrického pobrežia, súperilo s Mombasou o dominantné postavenie v regióne.
Začiatkom 15. storočia ho navštívilo čínske loďstvo Čeng Chea. Vládca Malindi poslal do Číny vyslanca so žirafou. Roku 1498 sa zastavil v Malindi na ceste do Kalikatu Vasco da Gama a dal tu vztýčiť stĺp.
V roku 1499 založili Portugalci v Malindi obchodnú stanicu, ktorá poskytovala útočisko a oddych pre lode plaviace sa z a do Indie. Mesto sa stalo pravidelnou zastávkou európskych lodí plávajúcich do Indie.
Wargemoulin-Hurlus

Poloha

Obec má rozlohu 15,17 km². Najvyšší bod je položený 204 m n. m. a najnižší bod 131 m n. m.

Obyvateľstvo

Počet obyvateľov obce je 49 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loď

Loď je duté plavidlo s riaditeľným pohybom. Podľa niektorých definícií je to navyše väčšie plavidlo (na rozdiel od člna) a pohyb musí byť bezpečne riaditeľný (v tom zmysle sem nepatria technické plavidlá – pozri dole). Pojem zahŕňa aj ponorku a vesmírne plavidlo (kozmická loď).

Materiály

Kedysi sa lode stavali z dreva. Dnes sa používajú kovy: najmä oceľ, prípadne hliník a jeho zliatiny. Pre súťažné plavidlá sa používajú aj uhlíkové vlákno a sklené vlákno alebo kompozity.
Thézy-Glimont

Poloha

Obec má rozlohu 6,76 km². Najvyšší bod je položený 114 m n. m. a najnižší bod 30 m n. m.

Obyvateľstvo

Počet obyvateľov obce je 446 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Darazac

Poloha

Obec má rozlohu 14,55 km². Najvyšší bod je položený 623 m n. m. a najnižší bod 391 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vielle-Aure

Poloha

Obec má rozlohu 5,38 km². Najvyšší bod je položený 2 730 m n. m. a najnižší bod 773 m n. m.

Obyvateľstvo

Počet obyvateľov obce je 355 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Neuilly-Saint-Front

Poloha

Obec má rozlohu 17,89 km². Najvyšší bod je položený 181 m n. m. a najnižší bod 72 m n. m.

Obyvateľstvo

Počet obyvateľov obce je 2 184 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bouquelon

Poloha

Obec má rozlohu 11,71 km². Najvyšší bod je položený 121 m n. m. a najnižší bod 1 m n. m.

Obyvateľstvo

Počet obyvateľov obce je 400 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcia Davenportová

Životopis

Jej otec Bernard Glick bol poisťovací agent a jej matka americká sopránová speváčka rumunského pôvodu Alma Glucková, jedna z najslávnejších speváčok svojej doby. Po rozvode rodičov sa v druhom manželstve jej matky stala nevlastnou dcérou huslistu a skladateľa Efraima Zimbalistu.
Kansas (štát USA)

História

USA kúpili územie Kansasu v roku 1803 od Francúzsko ako súčasť kúpy Louisiany. V tom istom roku bol ako pridružené územie pripojený k Únii. V roku 1821 sa Kansas stal súčasťou štátu Missouri. 30. marca 1854 vznikli oddelením od Missouri dva štáty: Nebraska a Kansas. Mnoho osadníkov cestujúcich cez Kansas do Kalifornie a Utahu si nakoniec tento štát vybralo ako svoj domov a usadili sa tu. Tunajším hlavným lákadlom bola veľmi úrodná pôda, a čo znamenalo dostatok potravín. 29. januára 1861 sa Kansas stal plnoprávnym 34. štátom Únie. 19. februára 1861 bol Kansas prvým štátom v USA, kde sa zaviedli prohibičné zákony a zakázala sa akákoľvek konzumácia alkoholu.
Černiny (vrch v Bukovských vrchoch)

Turizmus

Cez vrch Černiny vedie hlavná  červená turistická značka, ktorá zároveň vedie po hlavnom karpatskom hrebeni cez najvýchodnejší bod Slovenska – trojmedzie (1 207,7 m n. m.) na vrchu Kremenec (1 221,0 m n. m.) a prechádza po slovensko-poľskej štátnej hranici cez viacero vrchov s viacerými panoramatickými vyhliadkami, ako napr. Kamenná lúka (1 200,9 m n. m.), Jarabá skala (1 199,0 m n. m.), Ďurkovec (1 188,7 m n. m.), Pľaša (1 162,8 m n. m.), ďalej cez Ruské sedlo (801,0 m n. m.), vrchy Rypy (1 002,7 m n. m.), Šipková (995,0 m n. m.), Strop (1 011,2 m n. m.), najvyšší vrch Laboreckej vrchoviny Vysoký grúň (904,9 m n. m.), Laborecký priesmyk (684,0 m n. m.) až k Duklianskemu priesmyku (502,0 m n. m.).
Zo slovenskej strany je najľahší výstup z obce Osadné po  žltej a následne  červenej turistickej značke.
Obec Osadné je východiskovým bodom do Národného parku Poloniny – do oblasti Udavy, na Bieščadskú úzkokoľajku a na hlavný karpatský hrebeň.
Na žlto značkovanom chodníku, začínajúcom v obci Osadné pri rázcesti Diakov (440 m n. m.) začína značka  náučného chodníka, ktorý nesie názov Medzinárodný lesnícky náučný chodník Udava - Solinka a vedie spolu so  žltou turistickou značkou na slovensko-poľskú štátnu hranicu k rázcestiu Balnica (712,0 m n. m.) a potom pokračuje do Poľska.

Možnosti dopravy do turistických východísk

Do obce Osadné je možné dopraviť sa prímestskou dopravou autobusovými linkami SAD Humenné. Vzdialenosť: Humenné-Osadné 36,7 km, Snina-Osadné 20,2 km. Pre vyhľadanie spojenia možno použiť internetový cestovný poriadok.
Orbigny (Indre-et-Loire)

Poloha

Obec má rozlohu 65,88 km². Najvyšší bod je položený 182 m n. m. a najnižší bod 98 m n. m.

Obyvateľstvo

Počet obyvateľov obce je 755 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tuládú

Tuládú (maldiv. ތުޅާދޫ‎) je jeden z obývaných ostrovov na atole Bá na Maldivách. Počet obyvateľov je 2 493 (jún 2006), dĺžka ostrova 380 m, šírka 230 m. Vzdialenosť od hlavného mesta Male je 117,88 km.
V poslednej dobe je ostrov kultivovaný za prispenia vlády.
Mont-Saint-Guibert

Obyvateľstvo

Mont-Saint-Guibert má približne 6 800 obyvateľov (2010).
Conteville (Oise)

Poloha

Obec má rozlohu 3,62 km². Najvyšší bod je položený 178 m n. m. a najnižší bod 120 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nizan-Gesse

Poloha

Obec má rozlohu 8,64 km². Najvyšší bod je položený 476 m n. m. a najnižší bod 320 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Členenie Karpát

Podľa V. Krála (2001)

Z textu nie je jasné, či autor považuje za súčasť Karpát v (nejakom) širšom zmysle aj Vonkajšie karpatské zníženiny (vrátane rumunských tzv. Predkarpát/Subkarpát) a/alebo Panónsku panvu (spolu s menšími pohoriami na nej) a/alebo Transylvánsku plošinu a/alebo Dolnodunajskú nížinu (napr. o Transylvánskej plošine/panve píše je samostatnou veľkou územnou jednotkou..., ktorú treba na vyššie úrovni považovať za najrozsiahlejšiu vnútornokarpatskú panvu).
Saint-Mars-de-Coutais

Poloha

Obec má rozlohu 34,67 km². Najvyšší bod je položený 38 m n. m. a najnižší bod 0 m n. m.

Obyvateľstvo

Počet obyvateľov obce je 2 489 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Serenáda centrum

Popis

Galéria dopĺňa a rozširuje ponuku existujúcej nákupné a zábavné zóny (oblasť Olsza), kde sa nachádza nákupné centrum Krokus spolu s hypermarketom Auchan, Multikino, stavebným obchodom OBI a najväčším krytým vodným parkom v Poľsku.
V obchodnom centrum sa nachádza 170 obchodov a 1135 parkovacích miest [1].
Ponuka Serenada zahŕňa salóny najväčších poľských a medzinárodných módnych reťazcov. Charakteristickým znakom je kompletná ponuka spoločnosti Inditex s najväčším formátom Zara v regióne, LPP, H & M a jedinými salóny značky Van Graaf, New Look a Forever 21. V Serenáda je je tiež predajňa potravín Piotr i Paweł, rovnako ako inštitúcie, ako je Mestský úrad alebo pošta.

Ceny

Centrum Serenada získalo cenu CEE Retail Real Estate Awards 2018 - Retail Project a Property Design Awards 2018 v kategórii Tvar - Obchodné centrum.

Investícia

Staviteľom a správcom Centrum Serenada je spoločnosť Mayland Real Estate, ktoré je tiež správcom priliehajúceho Centrum Krokus. Obe nákupné centrá patrí do skupiny Fonciere Euris.
František Fašing

Životopis

V roku 1702 (podľa Sbs 1707) vstúpil do jezuitskej rehole. Univerzitné štúdiá absolvoval v Trnave (Universitas Tyrnaviensis) a v Košiciach (Universitas Cassoviensis). Stal sa doktorom filozofie a v roku 1712 bol profesorom poézie na Trnavskej univerzite. Neskôr pôsobil ako profesor matematiky na Košickej univerzite, profesor filozofie a teológie na jezuitskej akadémii v Kluži (od 1725), predstavený rehoľného domu v Satmári, riaditeľ konviktu v Rábi a v Košiciach, spirituál v Jágeri i ako misionár na rozličných miestach.
Aden

Podnebie

Podnebie je suché (ročné zrážky pod 25 mm), s priemernou teplotou 29 °C.

Dejiny

Aden bol dôležitým obchodným centrom už od antických čias. Vtedy bolo mesto známe pod menom Adana. Súčasťou Jemenu je od 7. storočia. V rokoch 1839 až 1967 bola v meste britská námorná základňa.

Význam mesta vzrástol najmä po vybudovaní Suezského prieplavu, po zjednotení Jemenu až do roku 1990 bolo hlavným mestom krajiny.

Priemysel a doprava

Aden je predovšetkým prístavné mesto s lodiarskym priemyslom. Nachádza sa tu ropná rafinéria, získava sa tu soľ z morskej vody, bavlníkový olej. V meste je letisko a univerzita.
Psi wheel

Psi wheel (doslova PSI koleso/psionické koleso) je vrtuľka pyramídového tvaru, ktorá sa používa na cvičenie alebo jednoduché predvádzanie psychokinézy (telekinézy). Či skutočne dokazuje psychokinézu je značne sporné.
Pozostáva zo základne (napr. korok), v ktorej je zabodnutý nejaký ostrý predmet (napr. ihla, špendlík) a z vrtuľky (papier alebo alobal štvorcového tvaru, ktorý je poskladaný do tvaru pyramídy).
Corcelle-Mieslot

Poloha

Obec má rozlohu 6,42 km². Najvyšší bod je položený 444 m n. m. a najnižší bod 232 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belflou

Poloha

Obec má rozlohu 8,93 km². Najvyšší bod je položený 300 m n. m. a najnižší bod 203 m n. m.

Obyvateľstvo

Počet obyvateľov obce je 106 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dampierre-le-Château

Poloha

Obec má rozlohu 11,13 km². Najvyšší bod je položený 210 m n. m. a najnižší bod 149 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE